azonban vannak még olyan példányok is, melyek meglehető¬ 
sen épek és ikerrovátkosak is. 
A quarz igen alárendelten fordul elő és többnyire csak 
igen kis méretű egyénekben. 
Annál jobban van képviselve a biotit. A górcső alatt 
számos, a földpátéval megegyező mikrölithot tartalmazónak 
bizonyult be. A biotittal egyidejűleg az amphibol is lép fel, 
mely azon példányokban, hol a biotit az uralkodó, többnyire 
csak kis egyének halmazának mutatkozik a górcső alatt, azon 
példányokban pedig, hol a biotit háttérbe szorul, az amphibol 
képződött ki nagyobb méretekben és nagyobb mennyiségben. 
Természetes, hogy azon példányokban, hol az amphibol a 
biotit helyét elfoglalja, az amphibol leveleinek réteges elhe¬ 
lyezkedése a kőzet rétegességét okozza. 
Ezen gneisz-gránit azonban nem csak mint zárvány for¬ 
dul elő, hanem helyt álló is. A számos leihely példányai alap¬ 
ján sikerült egy sorozatot összeállítanom, melynek egyik szél¬ 
sőségét a csillám, - illetőleg amphiboldús gneisz képezi, inig 
a másikat a Nagy-Geresdtől ENy-ra fekvő Henges völgy kő¬ 
bányája szolgálta granit-porphyr. Ezen két szélsőség számos 
átmeneti stádiummal bír. Vannak féleségek, hol a biotit irá¬ 
nyában a többi elegyrész háttérbe szorul, másokban az 
amphibol kezd nagyobb mennyiségben fellépni, még pedig a biotit 
rovására, megint másokban az amphibol az uralkodó, mig a 
többi elegyrész igén alárendelt ; végtére vannak olyan fé¬ 
leségek, a hol az orthoklas kezd mindinkább túlsúlyra emel¬ 
kedni, mig ezután azon féleséget hozza létre, hol az orthoklas 
annyira uralkodó, hogy a többi elegyrész számba alig vehető, 
mint azt a Nagy-Geresd mellett talált példányokon láthatni. 
Ezen porphyrdad kőzetekben az igen alárendelten fellépő 
quarz krystályodott állapotban fordul elő, a mire a számos 
szabályos átmetszet következtetni enged. 
Ezen kőzet az orthoklas-oligoklas gránitnál öregebb, mi¬ 
vel általa be van zárva, illetőleg keresztül törve. 
Azonban mind az orthoklas-oligoklas gránit, mind pedig 
a 11. sorozat kőzetei keresztül töretnek-egy főleg orthoklas és 
quarzból álló gránit által, melyet a leírás folyamában ortho 
kiás gránitnak fogunk elnevezni. 
